Almanya de Kurdistanijî û dostê înan bi rojan o  meydanan de yê. Bi desan bajaran de vizêr reyna çalakîyê protestokerdişî yê xespkerdişê îradeyê şarî ameyî viraştene. Çalakîyan de mesajê paştdayîşê HDP’yî û xurtkerdişê mucadeleyî ameyî dayene.
Berlîn: Paytexê Almanya Berlîn de bi rayraşîyayîşêk îşxalê xespkerdişê îradeyê Kurdan ame şermezarkerdene.
Hamburg: Bajarê Hambur de bî tewrbîyayîşê şarê Kiel, Stade, Luneburd û Winsen-Luhe rayraşîyayêş ame viraştene xespkerdişê şaredarîyanê HDP’yî ame şermezarkerdene.
Stuttgart: Bajarê Statutgartî zî Kurdistanijî vejîyayî meydanan û vera hêrişê AKP-MHP’yî yê vera Kurdan razînêbîyayîş ramot û paştî daye HDP’yî.
Aachen: Bajarê Aachen de zî çallakîyêk ameye viraştene û derheqê hêrişanê dewleta Tirkî de vilawekî ameyî vilakerdene.
Freîburg: Bajarê Freîburg de zî bi çalakîyêk polîtîkaya hêrişkare ya AKP’yî ya vera Kurdan ameye protestokerdene.
Bremen: Bajarê Bremen de zî Kurdistanijî û dostê înan vejîyayî meydanan û hêrişê îqtîdarê faşîstî yê vera îradeyê Kurdan protesto kerd.
Bîelefeld: Bajarê Bielefeldde zî semedê paştdayîşê HDP’yî çalakîyêk ameye viraştene. Çalakgeran hêrişê îqtîdarê faşîstî yê vera şaredarîyanê Kurdan protesto kerd.
Munîh: Bajarê Munîhî zî Kurdistanijî vejîyayî meydanan û vera hêrişê AKP-MHP’yî yê vera Kurdan razînêbîyayîş ramot û paştî daye HDP’yî.
Frankfurt: Bajarê Frankfurt de zî vera xespkerdişê şaredarîyanê HDP’yî çalakîyêk ameye viraştene û îqtîdaro faşîst ame şermezarkerdene.
Dusseldorf: Bajarê Dusseldorfî de zî Kurdistanîjî çalakîye de bî. Qiseykerdişan de ame vatene ke îradeyê şarî reyna hetê qesrî ra ame xespkerdene la Kurdî vera naye çok nêdane.
